Zhantas/Cleaned-Kyrgyz_Wikipedia huggingface dataset:
Көрсөтүүчүнүн кагазы

Көрсөтүүчүнүн кагазы – аны көрсөткөн жакка мыйзамдуу жол ача турган баалуу кагаздын бир түрү. К. к-н көрсөткөн баардык жак ал боюнча укуктуу ээси болуп саналат, тактап айтканда, карызкор жак карызды талап кылууга укугу бар. Эгер карызкор жак укугу жок жактын талабын атайылап же өзү калпыстык кетирүүдөн улам аткарбаса, ал мындай кагаз көрсөткөн баардык эле жактын талабын аткарууга милдеткер эмес.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Көрүнбөгөн активдер

Көрүнбөгөн активдер – накталай таризге ээ эмес, көзгө көрүнбөгөн, бирок, «сезилээрлик наркы» бар, ошондон улам уюмга кошумча киреше берүүчү активдер. Буга: соода үлгүлөрү жана товардык белгилер, өндүрүштүн сырлары ( ноу-хау ), басма укуктары, уюмдун жакшы атынын алымдуулугу ( гудвилл ) кирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр 
Категория:Финансы
Категория:Банк иштери
Категория:Экономика
Категория:Бухгалтердик эсеп
Көтөрмөлөө (сүрөмөлөө)

Көтөрмөлөө (сүрөмөлөө) – мамлекеттин улуттук экономиканы четөлкө атаандаштыгынан коргоого багытталган экономикалык жана укуктук саясаты. Ал атамекендик өнөржайга каржы жагынан колдоо көрсөтүү, экспортко жол ачып, импортту чектөө аркылуу жүзөгө ашырылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Көтөрүлгөн тарап

Көтөрүлгөн тарап – эларалык укукта эларалык укук субъекттери тарабынан К. т. катары ыйгарым укугу таанылып, өз өлкөсүнүн белгилүү бир аймагына көзөмөлдүк кылуу менен, өкүмдар жана да башка демократия салттарына кайчы келген бийликке каршы же элинин өзалдынчалуулугу үчүн куралдуу күрөш жүргүзгөн көтөрүлүшчүлөр, каршылык көргөзүү топтору, жарандык же улуттук-боштондук согушунун катышуучулары. К. т. ыйгарым укугу чет өлкөлөрдөн жардам алууга, ал эми жеңилип калып, башка өлкөнүн аймагына өткөн учурда андан башбаанек суроого укук берет. Бирок, согушкан тараптарга караганда укугу кыйла чектелүү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кубаттуулук байлыгы

Кубаттуулук байлыгы – ушу тапта колдонулуп жаткан же келечекте колдонуу пайдалуу болушу мүмкүн болгон кубаттуулукту алып жүрүүчү нерсе.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кубаттуулук байлыктарын натыйжалуу пайдалануу

Кубаттуулук байлыктарын натыйжалуу пайдалануу – учурдагы техникалык жана технологиялык өнүгүү деңгээлинде, курчап турган жаратылыш чөйрөсүн коргоо талаптарын сактоодо кубаттуулук байлыктарын натыйжалуу пайдалануунун экономикалык жактан акталган жетишкендиги.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кубаттуулук кызматын көрсөтүү

Кубаттуулук кызматын көрсөтүү – кубаттуулук байлыктарын өндүрүү, берүү, бөлүштүрүү, сактоо, ташып жеткирүү, кубаттуулук байлыктарын сатуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кубаттуулук менен жабдуу келишими

Кубаттуулук менен жабдуу келишими – жеткирип берүү келишимине жакын, соода-сатык келишиминин бир түрү. К. м. ж. к. боюнча жабдуучу уюм абонентке (керектөөчүгө) туташтырылган тармак аркылуу кубат берип турууга, ал эми абонент алган энергиясынын акысын төлөөгө, ошондой эле аны пайдалануунун келишимде каралган тартибин сактоого, өзүнүн ээлигиндеги кубат тармактарынын коопсуздугун жана энергияны пайдаланууга байланышкан жабдуулар менен жарактардын оң абалда болушун камсыз кылууга милдеттенет. Абонент менен К. м. ж. к. анын баардык талаптарга жооп берген, кубаттуулук менен жабдуучу уюмдун тармагы менен туташкан кубат кабылдоочу жабдуусу, кубатты эсепке алуучу башка тийиштүү жарак-жабдуулары болгондо гана түзүлөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кубаттуулук өнүмү

Кубаттуулук өнүмү – баардык түрдөгү кубаттуулук байлыктары аркылуу иштелип чыгуучу отундардын, мунайзаттардын, электро- жана жылуулук кубаттуулуктарынын аркыл түрлөрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кубаттуулукту үнөмдөө

Кубаттуулукту үнөмдөө – кубаттуулукту үнөмдүү пайдалануу, аны өндүрүүдөгү, кайра иштетүүдөгү, ташып жеткирүүдөгү жана колдонуудагы жоготууларды азайтуу.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Күбөлөндүрүлгөн көчүрмө

Күбөлөндүрүлгөн көчүрмө — тийешелүү ыйгарым укугу бар органдар (нотариалдык кеңсе, жергиликтүү өз алдынча башкаруу органдары, аскер жетекчилиги, оорукана жана госпиталь жетекчилиги) тарабынан бекитилип, документ мазмунун сөзмө сөз так кайталаган текст.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Күбөлөндүрүү

Күбөлөндүрүү – айыпталуучуну, шектүүнү, жабырлануучуну же күбөнү алардын денесиндеги кылмыш издерин (аркыл жаракаттарды, тырыктактарды, кандын тактарын ж. б.) же өзгөчө белгилердин (м.: дене түзүлүштөрүнүн кемчиликтерин, татировкалардын ж. б.) бар экенин аныктоодо турган жүрүмдүк иш-аракеттер. Калыс күбөлөрдүн катышуусу менен тергөөчү тарабынан, ал эми зарыл болгон учурларда – эгер көрсөтүлгөн издер жана өзгөчө белгилер сот экспертизасын өткөрүүсүз эле аныкталуусу мүмкүн болсо – врачтын катышуусунда жүргүзүлөт. Башка жыныстагы адамды К-дө, эгер ал денени жылаңачтоо менен коштоло турган болсо, тергөөчү катышпайт. Мындай учурларда К. врач тарабынан калыс күбөлөрдүн катышуусунда жүргүзүлөт. К. жүргүзүү жөнүндө тергөөчү токтом чыгарат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Күбөлүк

Күбөлүк – юридикалык мааниге ээ болгон кандайдыр бир фактыны (туулгандыгы жөнүндө, никеси жөнүндө), болбосо жактын укугун (окуу жайын бүткөргөндүгү тууралуу, автордугун) ырасмий ырастай турган документ.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кубулгу (трансформация)

Кубулгу (трансформация) (лат. transformation – өзгөртүп түзүү, айлантуу) – эларалык укук ченеминин ички мамлекеттик ченемге айлануу ыкмаларынын бири. К. атайын мыйзам же эларалык келишимдердин белгилүү бир мамлекеттин аймагындагы аракети менен аны баардык жактардын сактоо милдеткердигин мыйзам жүзүндө жарыялоо аркылуу жүзөгө ашырылышы мүмкүн. КР Конституциясына ылайык эларалык келишим ченемдери мыйзамдардын бир бөлүгү болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кудретсиздик жүрүмү

Кудретсиздик жүрүмү – соттун чечими менен кудретсиз деп таанылган жакка карата козголуучу жана атайын башкаруучу тарабынан жүргүзүлүүчү жүрүм.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кудуретсиз болуу башаты

Кудуретсиз болуу башаты – КР «Банкроттук (кудуретсиздик) жөнүндө» Мыйзамынын аныктоосу боюнча «cот, кредиторлордун жыйыны, КРУБ атайын администраторду дайындоо менен атайын башкарууну киргизүү жана карыздарды банкрот деп таануу (жарыялоо) жөнүндө чечим кабыл алган учур».
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кудуретсиздендирүүдөгү укук ченемсиз аракеттер

Кудуретсиздендирүүдөгү укук ченемсиз аракеттер – кылмыш-жаза мыйзамдарында каралган, экономикалык ишмердүүлүк чөйрөсүндөгү кылмыш. Ал: а) эгер бул аракеттер ири өлчөмдө зыян келтирсе жана банкроттоодо же банкроттоону алдынала баамдоо менен карыздар уюмдун жетекчиси же ээси, болбосо жеке ишкер тарабынан иштелсе, мүлктөрдү же мүлктүк милдеттенмелерди, мүлктөр, анын көлөмү, турган жери тууралуу маалыматтарды жана башка кабарларды жашыруудан, мүлктү башка ээликке берип ийүүдөн,мүлктөрдү ажыратуудан же жок кылуудан, ошого тете экономикалык ишмердүүлүктү чагылдырган бухгалтердик жана башка эсеп-кысап документтерин жашыруудан, жок кылуудан, бурмалоодон; б) эгер бул аракеттер ири зыян келтирсе, өзүнүн иш жүзүндөгү кудуретсиздигин билген карыздар уюмдун жетекчиси же ээси, болбосо жеке ишкер тарабынан алдынала эле башка кредиторлордун зыянына иштелсе, айрым кредиторлордун мүлктүк доолорун укук ченемсиз канаттандыруудан, ошого тете кредитордун өзүнө андай артыкчылыкты кабыл алуусунан көрүнөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кудуретсиздик

Кудуретсиздик – карызкордун кредит берүүчүлөрдүн талабын толук канагаттандыра албаганы, акча милдеттенмелерин, төлөм милдеттенмелерин камсыз кылууга жарамсыздыгынын, бюджеттик жана бюджеттик эмес фонддорго төлөөгө жөндөмсүздүгүнүн сот тарабынан таанылышы же карызкордун макулдугу менен кредиторлор чогулушу тарабынан жарыяланышы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүл

Өкүл – 1) КР жарандык мыйзамдары боюнча ишеним катка, мыйзамдагы көрсөтмөгө же болбосо ошондой ыйгарым укугу бар мамлекеттик органдын же жергиликтүү өзалдынча башкаруу органынын актысына негизделген ыйгарым укугунун күчүнө ылайык башка адамдын атынан, өзү өкүл болгон адамдын жарандык укуктарын жана милдеттерин түздөнтүз түзүүчү, өзгөртүүчү жана токтотуучу адам. Кылмыш-жаза, жарандык жана арбитраждык иштерде, ошондой эле өзү өкүлү болгон адамга юридикалык жардам көрсөткөн, өзү өкүлү болгон адамдын кызыкчылыгына болсо да, өз атынан иш алып барган адам да Ө. деп аталат. Жарандык иште Ө. өзү өкүлү болгон адамдын атынан белгилүү процесстик жана материалдык юридикалык таасири болгон иштерде (м.: элдешүү макулдугун түзгөндө) гана юридикалык иш аракеттерди жүзөгө ашырат. Башкалардын кызыкчылыгы үчүн болсо да, өз атынан иш жүргүзүшкөн жактар (коммерциялык ортомчулар, кудуретсиздиктеги конкурстук башкаруучулар ж. б.) Ө-дөр болуп эсептелишпейт; 2) КР кылмыш-жаза-процесстик мыйзамдары боюнча мыйзамдын күчү же макулдашуу боюнча жабырлануучунун, жарандык доочунун, жарандык жоопкердин мыйзамдуу кызыкчылыктарын коргоочу ыйгарым укуктуу жак.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүл элчи

Өкүл элчи – дипломатиялык карым-катнаш жөнүндөгү Вена конвенциясынын 14-статьясына ылайык 2-класстагы дипломатиялык агент (өкүл), ырасмий иш тажрыйбада Атайын өкүл элчи жана Ыйгарым укуктуу министр деп аталат. Башка класстагы дипломаттык өкүлчүлүктөрдүн башчыларындай эле укуктар берилет. Дипломаттык корпус мүчөлөрүнүн даражаларын аныктоодо гана Ө. э. элчилерден кийинки экинчи орунда турат. СССРде дипломаттык өкүлдөрдүн бул классы 1941-ж. киргизилген, Атайын жана Ыйгарым укуктуу өкүл элчи деп аталган; 1948-жылы СССР ТИМинин түзүмүнө 1 жана 2-класстагы Ө. э. кызматы (ранг) киргизилген. Азыркы учурда Атайын жана Ыйгарым укуктуу Ө. э. даражасы Тышкы иштер министрлигин коллегиясынын сунуштамасы боюнча КР Президенти тарабынан ыйгарылат. Атайын жана Ыйгарым укуктуу Ө. э. дипломаттык рангы ишмердиги тышкы саясий милдеттерди ишке ашырууга байланышкан КР ЖКнын депутаттарына, КР Президенттин администрациясынын, КР Премьер-министринин Аппаратынын жана КР ЖК Аппаратынын кызматкерлерине да берилиши мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кулсоода (кулбазар)

Кулсоода (кулбазар) – кайсы бир жеке адамды кармап алган, сатып алган же кулга айлантуу максатында ээлик кылган адамдардын иш-аракети; сатуу же алмашуу максатында кул сатып алууга байланышкан баардык иш-аракеттер; пайда табуу максатында кул сатууга жана алмашууга байланышкан баардык иш-аракеттер, дегеле кул соодасы же кандай гана унаа каражаттары болбосун, кул ташып жеткирүү боюнча баардык иш-аракеттер. К. аны менен күрөшүү зарылчылыгы биркатар эларалык келишимдер аркылуу таанылган кылмыш болуп саналат. Бул маселеге Кулчулук жөнүндөгү 1926-жылдагы конвенциянын 2–3-статьялары, Кулчулукту, кулсооданы, кулчулукка жакын институттар менен салттарды жоюу тууралуу Кошумча 1956-жылдагы конвенциянын 3–4-статьялары арналган. Кошумча конвенциянын катышуучулары К. боюнча күнөөлүү жактарды кылмыш-жаза жообуна тартууга милдеттенишет. КР бул конвенцияга 1996-жылдын июль айында кошулган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кулчулук

Кулчулук – 1926-жылдын 25-сентябрында Женевада кол коюлган Кулчулук жөнүндөгү конвенцияга ылайык, «ага карата менчик укугуна таандык кээбир же баардык ыйгарым укуктар колдонулган адамдардын акыбалы же абалы». К. ХIХ кылымдын акырына чейин (АКШ-да 1863-жылы жоюлган, Испанияда – 1886-жылы, Эфиопияда – 1930-жылы, Сауд Аравиясында – 1950-жылы) кеңири тараган адамды бекер пайдалануунун эң байыркы тариздеринин бири болуп саналат. Аны жоюу көп тараптуу мамлекеттер аралык кызматташтыкты талап кыла турган көрүнүш деп таанылган. 1956-жылы 43 мамлекеттин өкүлүнөн турган Женева конференциясы К., кулсоода, К-ка жакын институттар менен салттарды жоюу тууралуу Кошумча конвенцияны жактырган. Ушу тапта дүйнөнүн баардык өлкөлөрүнүн мыйзамдары тарабынан ага тыюу салынган.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүлчүлүк

Өкүлчүлүк – 1) укук мамилелери, ага ылайык бир жак (өкүл) өзүндө болгон ыйгырым укуктун негизинде башка (өкүлдүк кылууну тапшырган) жактын атынан чыгат, ал үчүн түздөнтүз укуктарын жана милдеттерин түзөт, өзгөртөт жана токтотот; 2) юридикалык жак тарабынан түзүлгөн жана ал турган жерден башка жакта жайгашкан өзгөчөлөнгөн бөлүмчө, ал юридикалык жактын кызыкчылыгын көздөйт жана аларды коргоону ишке ашырат. Мүлккө ээ болот жана анын түзүүчүсү бекиткен жоболорго ылайык аракеттенет. Ө-түн жетекчилери юридикалык жак тарабынан дайындалат жана анын ишеним катынын негизинде иш жүргүзөт. Ө. андай юридикалык жактын уюштуруу документтеринде көрсөтүлүүгө тийиш. Ө-төр өзү юридикалык жак болуп саналбайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүлчүлүк өлчөмү

Өкүлчүлүк өлчөмү – конституциялык укукта бир депутат өкүлчүлүк кылуучу жашоочулардын же шайлоочулардын саны. Жалпы эреже боюнча, өкүлчүлүк органдарына (же анын палатасына) шайлоодо Ө. ө. тең болуусу керек. КР мыйзамдары боюнча шайлоо округдарын түзүүдө шайлоочулардын орточо Ө. ө-ндө жол берилген оош-кыйыштар 10 пайыздан ашпаган, ал эми барууга кыйын жана алыскы жерлерде 15 пайыздан ашпаган шартта шайлоочулардын саны боюнча шайлоо округдарынын болжол менен бирдей болуусу тийиш.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүлчүлүк максатындагы жүк

Өкүлчүлүк максатындагы жүк – дипломаттык жана консулдук өкүлчүлүктөр, чет мамлекеттердин делегациялары, эларалык жана өкмөттөр аралык уюмдар тарабынан ырасмий пайдаланууга (кабыл алууларды, эларалык көргөзмөлөр менен жарманкелерди, сүйлөшүүлөрдү өткөрүүгө, жарнамаларды уюштурууга, белек-бечкек катары тапшырууга) арналган мамлекет чегарасы аркылуу кирип-чыгуучу товарлар ж. б. буюмдар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүлчүлүк палатасы

Өкүлчүлүк палатасы – Австралия, Бельгия, Колумбия, АКШ, Филиппин, Ямайка, Жапония сыяктуу биркатар өлкө парламенттеринин төмөнкү палатасынын аталышы. Мальтада, Жаңы Зеландияда жана Парагвайда – бир палаталуу парламенттин аталышы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүлчүлүктүү бийлик

Өкүлчүлүктүү бийлик – эл (анын бир бөлүгү) тарабынан атайын жамааттык мекемеге (парламентке, муниципалдык кеңешке) бириккен өзүнүн шайлануучу өкүлдөрүнө так аныкталган мөөнөткө берилген ыйгарым укуктардын жыйындысы, ошондой эле бийликтин өзүнүн өкүлчүлүктүү органдарынын жыйындысы. «Ө. б.» түшүнүгү функционалдык милдеттерди эле эмес, бийликтин табияты, аны ишке ашыруу ыкмасын да мүнөздөйт. Ө. б-ти мыйзам чыгаруу бийлиги менен бирдей кароого болбойт, анткени, баардык эле Ө. б. өзүнө мыйзам чыгаруу ыйгарым укуктарын камтый бербейт (алсак, Ө. б-ти ишке ашыруучу муниципалдык кеңештер мыйзам кабыл ала алышпайт) жана тескерисинче, баардык эле Ө. б. органы тарабынан мыйзам чыгаруу бийлиги ишке ашырыла бербейт (м.: чексиз монархтын бийлиги). Мындан сырткары, Ө. б. ченем чыгаруучулуктан башка көзөмөлдүк, ал эми кээде тескөөчүлүк жана башка ыйгарым укуктарды да камтыйт. Ө. б-тин мүнөзү көбүнесе өкүлчүлүктүн түрү (принциби) менен аныкталат. Конституциялык укук илиминде аксөөктүк, улуттук (элдик), корпоративдик, конфессионалдык, аймактык жана этностук өкүлчүлүктөр болуп бөлүнөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүм

Өкүм – соттолуучу адамдын күнөөлүү же күнөөсүздүгү жана ага карата жазанын колдонула же колдонулбай тургандыгы тууралуу соттун чыгарган чечими, КР соту Ө-дү КРдин атынан кабыл алат. Ө. мыйзамдуу, негиздүү жана акыйкат болууга тийиш. Эгер сотко сунуш кылынган далилдер баардык жагынан калыс иликтенген болсо, Ө. негиздүү деп таанылат. Ө. өзүнчө жайда сот тарабынан кабыл алынат. Ө. кабыл алынып жаткан маалда ошол ишке тийешеси бар сот курамы гана катыша алат. Башка адамдардын катышуусуна жол берилбейт. Ал айыптоо же актоо мүнөзүндө болот. Ө. кириш, сыпаттоо жана резолюция бөлүмдөрүнөн турат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кумаркана

Кумаркана (КАЗИНО) (фр. casino , ит. casino – кичинекей үй) – утушуна акча же мүлк саюу менен, карта, сөөк, чимирик сыяктуу жарак-жабдык менен жабдууларды колдонуу аркылуу кумар оюндарын ойноочу жай.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
 https://100-best-casinos.com/ 
Категория:Юридикалык аталгылар жана түшүнүктөр
Өкүмдөрдүн жыйындысы

Өкүмдөрдүн жыйындысы – эгер соттолгон адам өкүм чыгарылгандан кийин, бирок жазасын толук өтөп бүткөнгө чейин жаңы кылмыш жасаса, сот кийинки өкүм боюнча берилген жазага мурдагы өкүм боюнча берилген жазаны толук бойдон же бир бөлүгүн кошот. Өкүмдөрдүн жыйындысы боюнча эркинен ажыратуу түрүндө берилген жазанын акыркы чеги 30 жылдан ашууга тийиш эмес.

 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Өкүмдү аткаруу

Өкүмдү аткаруу – кылмыш-жаза процессинин стадиясы. Айыптоо өкүмү 3 баскыч менен аткарылат (эреже катары) – аткарууга алынат; дароо аткарылат; иш жүзүндө аткарылат (убакыт боюнча созулган жүрүм). Актоо өкүмү жана соттолуучуну жазадан бошотуучу өкүм дароо аткарылат; айыптоо өкүмү – ал мыйзамдуу күчүнө кирген же кассациялык баскычтан кайтарылып келген күндөн тартып 3 суткадан кеч эмес убакыттын ичинде аткарылат. Бирок мыйзамдарда каралган өзгөчө учурларда айыптоо өкүмүн аткаруунун мөөнөтү кийинкиге калтырылышы мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кумулятивдик (чогултулма) акциялар

Кумулятивдик (чогултулма) акциялар – ээлери корпорация начар каржылык абалынан улам төлөй албай калып, биркатар жылдар топтолгон дивиденддерди алуусу мүмкүн болгон артыкчылыктуу акциялар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Күмүш валютасы

Күмүш валютасы — жүгүртүлүүдөгү толук кандуу күмүш тыйын же түздөнтүз күмүшкө алмаштырылышы мүмкүн болгон акча бирдиги.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр